Seenioride maailmameistrivõistlused males

pisi|180px|Nona Gaphrindašvili autasustamisel seenioride MM-il Mariánské Lázněs (2016)

Seenioride maailmameistrivõistlused males (inglise keeles World Senior Chess Championship) on üle 50-aastaste maletajate maailmameistrivõistlused males. Nende võitjast saab seenioride maailmameister. 

Neid peetakse Rahvusvahelise Maleföderatsiooni (FIDE) egiidi all alates 1991. aastast. Kuni 2014. aastani oli kaks kategooriat: lahtine (60 või vanemad) ja naised (50 või vanemad). Alates 2014. aastast selgitatakse maailmameistreid jätkuvalt kahes kategoorias, kuid juba kahes vanuseastmes: üle 50-aastased ja üle 65-aastased. Seega selgub igal aastal neli uut seenioride maailmameistrit. Lahtise kategooria võiduga kaasneb lisaks seenioride MM-tiitlile rahvusvahelise suurmeistri ja naiste kategooria võiduga naiste suurmeistri nimetus (kui võitjal see seni puudus).

Mängitakse Šveitsi süsteemis. 

Seenioride maailmameistreid (lahtises kategoorias)
Lahtises kategoorias on seenioride maailmameistriks tulnud näiteks Vassili Smõslov (1991), Jefim Geller (1992), Mark Taimanov (1993, 1994), Aleksei Suetin (1996), Jānis Klovāns (1997, 1999, 2001), Vladimirs Bagirovs (1998), Juzefs Petkēvičs (2002), Viktor Korchnoi (2006), Algimantas Butnorius (2007), Julio Granda (2017) ja Rafajel Vahanjan (2019).

Seenioride maailmameistreid (naiste kategoorias)
Naismaletajaist on seenioride maailmameistriks tulnud näiteks Tatiana Zatulovskaya (1993, 1997), Nona Gaphrindašvili (1995, 2014, 2015, 2016, 2018), Valentina Kozlovskaja (1996), Jelena Fatalibekova (2000, 2001, 2004), Marta Litõnska (2002), Hanna Ereńska-Barlo (2007), Tamāra Vilerte (2008) ja Elvira Berend (2017, 2018). 

Eesti maletajad seenioride MM-il
Merike Rõtova on seenioride MM-ilt võitnud kaks hõbemedalit: 1993. ja 1994. aastal.
Tatjana Fomina on võinud viis pronksmedalit (2005, 2006, 2008–2010)

 Ajalugu 
 #  Aasta  Korraldajalinn   Maailmameistreid (lahtises kategoorias)  Naiste maailmameistreid  I  1991   Bad Wörishofen   Vassili Smõslov   Eva Ladanyine-Karakas II  1992   Bad Wörishofen   Jefim Geller   Eva Ladanyine-Karakas III  1993   Bad Wörishofen   Mark Taimanov   Tatiana Zatulovskaya IV  1994   Biel/Bienne   Mark Taimanov   Eva Ladanyine-Karakas V  1995   Bad Liebenzell   Jevgeni Vasiukov   Nona Gaphrindašvili VI  1996   Bad Liebenzell   Aleksei Suetin   Valentina Kozlovskaja VII  1997   Bad Wildbad   Jānis Klovāns   Tatiana Zatulovskaya VIII  1998   Grieskirchen   Vladimirs Bagirovs   Tamar Khmiadašvili IX  1999   Gladenbach   Jānis Klovāns   Tamar Khmiadašvili X  2000   Rowy   Oleg Tšernjakov   Jelena Fatalibekova XI  2001   Arco   Jānis Klovāns   Jelena Fatalibekova XII  2002   Naumburg   Juzefs Petkēvičs   Marta Litõnska XIII  2003   Bad Zwischenahn   Juri Šabanov   Tamar Khmiadashvili XIV  2004   Halle, Saxony Anhalt   Juri Šabanov   Jelena Fatalibekova XV  2005   Lignano Sabbiadoro   Liuben Spassov   Ljudmila Saunina XVI  2006   Arvier   Viktor Korchnoi   Ljudmila Saunina XVII  2007   Gmunden  Algimantas Butnoris   Hanna Ereńska-Barlo XVIII  2008   Bad Zwischenahn   Larry Kaufman   Mihai Şubǎ  Tamāra Vilerte XIX  2009   Condino   Mišo Cebalo   Nona Gaphrindašvili XX  2010   Arco   Anatoli Vaisser   Tamar Khmiadašvili XXI  2011   Opatija   Vladimir Okhotnik   Galina Strutinskaia XXII  2012   Kamena Vourla   Jens Kristiansen   Galina Strutinskaia XXIII  2013   Opatija   Anatoli Vaisser   Jelena Ankudinova XXIV  2014   Katerini   Anatoli Vaisser (+65)   Zurab Sturua (+50)   Nona Gaphrindašvili (+65)   Svetlana Mednikova (+50) XXV  2015   Acqui Terme   Vladimir Okhotnik (+65)   Pedrag Nikolic (+50)   Nona Gaphrindašvili (+65)   Galina Strutinskaia (+50) XXVI  2016   Mariánské Lázně   Anatoli Vaisser (+65)   Giorgi Bagaturov (+50)   Nona Gaphrindašvili (+65)   Tatjana Bogumil (+50) XXVII  2017   Acqui Terme   Jevgeni Svešnikov (+65)   Julio Granda (+50)   Tamar Khmiadašvili (+65)   Elvira Berend (+50)

Vaata ka
Euroopa seenioride meistrivõistlused males

Välislingid
Viktor Korchnoi wins World Senior Championship. en.chessbase.com, 23. september 2006

Kategooria:Maailmameistrivõistlused males